CELEX: E2016P0006
Language: da
Date: 2016-05-12 00:00:00
Title: Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 12. maj 2016 i sagen Fjarskipti hf. mod Póst- og fjarskiptastofnun (Sag E-6/16)

2.3.2017   
            
            
               DA
            
            
               Den Europæiske Unions Tidende
            
            
               C 66/32
            
         Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 12. maj 2016 i sagen Fjarskipti hf. mod Póst- og fjarskiptastofnun
   (Sag E-6/16)
   (2017/C 66/12)
   Héraðsdómur Reykjavíkur (Reykjavík herredsret) har ved skrivelse af 12. maj 2016, som indgik til EFTA-Domstolens justitskontor den 18. maj 2016, anmodet om en rådgivende udtalelse i sagen Fjarskipti hf. mod Póst- og fjarskiptastofnun om følgende spørgsmål:
   
               1.
            
            
               Kan artikel 2, litra a), i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) fortolkes således, at udtrykket »elektronisk kommunikationsnet« omfatter overføring af signaler, der er skrevet som SMS på brugerens slutanordning, som er forbundet via en webbrowser til webserveren »Mine sider« på en telekommunikationsvirksomheds webdomæne via det offentlige internet og til PHP-scriptsoftwaren på den samme telekommunikationsvirksomheds webdomæne, som modtager signalerne, bearbejder dem og overfører dem fra telekommunikationsvirksomhedens webdomæne til en SMS-server (SMSC) i virksomhedens kommunikationssystem, der derefter sender dem over et telefonnet til modtagerens telefonnummer?
            
         
               2.
            
            
               Hvis svaret på spørgsmål 1 er bekræftende, kan artikel 2, litra c), i direktiv 2002/21/EF så fortolkes således, at udtrykket »elektronisk kommunikationstjeneste« omfatter en tjeneste, som består i overføring af signaler, der finder sted på et kommunikationsnet som beskrevet i spørgsmål 1, både når i) der opkræves en afgift for en sådan tjeneste, og når ii) der ikke opkræves en afgift for en sådan tjeneste?
            
         
               3.
            
            
               Hvis svaret på spørgsmål 2 er bekræftende, kan artikel 2, litra d), i direktiv 2002/21/EF så fortolkes således, at udtrykket »offentligt kommunikationsnet« omfatter den elektroniske kommunikationstjeneste, der er beskrevet i spørgsmål 2, som leveres på et elektronisk kommunikationsnet som beskrevet i spørgsmål 1, uanset om denne tjeneste er i) tilgængelig for offentligheden eller ii) tilgængelig alene for alle telekommunikationsvirksomhedens abonnenter?